Кабулда қонақ үйге жасалған шабуылдан бір қазақстандық мерт болған
"Кабулда қонақ үйге жасалған шабуылдан бір қазақстандық мерт болған" | "https://abai.kz/post/64922"
TITLE: Кабулда қонақ үйге жасалған шабуылдан бір қазақстандық мерт болған
URL: https://abai.kz/post/64922
META: "Кабулда қонақ үйге жасалған шабуылдан бір қазақстандық мерт болған" | "https://abai.kz/post/64922"
DATE: 22.01.2018
AUTHOR(s): Abai.kz
TOTAL WORDS: 170
TEXT: Ауғанстан ішкі істер министрлігінің 21 қаңтарда хабарлауынша, "Интерконтиненталь" қонақ үйіндегі атыс аяқталды. Кабулдегі бұл шабуылдан кем дегенде 19 адам қаза тапты, солардың ішінде Қазақстан және Украина азаматтары бар. Кабулдағы Intercontinental қонақ үйіне жасалған шабуылдан 1978 жылы туған Қазақстан азаматы мерт болған. Бұл туралы Қазақстан сыртқы істер министрлігінің ресми өкілі Әнуар Жайнақов Facebook парақшасында хабарлады. "Ауғанстаннан суыт хабар жетті. Кабулдағы Intercontinental қонақ үйіне жасалған шабуылдан 1978 жылы туған Қазақстан азаматы қаза тапты. Жақындарына қайғырып көңіл айтамыз. Қазақстан сыртқы істер министрлігі марқұмның денесін елге әкелу жағын ұйымдастырады" деп жазылған хабарламада. Кабул полицииясының хабарлауынша, шабуылдан кем дегенде 18 адам мерт болған. Олардың арасында тоғыз Украина азаматы, бір Германия, бір Грекия азаматы да бар. Мерт болғандардың саны артуы мүмкін. Ауғанстан ішкі істер министрлігі 21 қаңтарда Кабулдағы Intercontinental қонақ үйіндегі әскери операция аяқталып, үш содырдың көзі жойылғанын хабарлаған. 12 сағаттық операция кезінде қонақ үйден 150 астам адам құтқарылған. Олардың қырыққа жуығы - шетелдіктер. 20 қаңтарда Кабулдағы ең ірі қонақ үйді бірнеше қарулы адам басып алғаны хабарланған. Ал "Талибан" ұйымы шабуылды бес адам ұйымдастырғанын айтты. Abai.kz
